
92.  AARGANG 


NUMMER  1 


Der  skrives  om  os: 

Engang  var  det 
Mormonerne! 


I  en  Artikel  om  og  mod  Je- 
hovas Vidner  i  Nationaltidende 
for  Søndag  den  15.  November 
skriver  Sognepræst  Q.  Sparriug- 
Petersen  følgende  Linier,  der 
maa  antages  at  have  vore  Læ- 
seres  udelte   Interesse: 

»Engang  var  det  Mormonerne, 
der  gjorde  Indhug  i  den  danske 
Folkekirke,  en  Sekt,  der  selvsagt 
ikke  paa  nogen  Maade  kan  paa- 
regne   den    ringeste    Sympati.« 

Én  saadan  Udtalelse  af  en 
dansk  Folkekirkepræst  er  af  In- 
teresse for  alle  aktive  Medlem- 
mer af  Kirken.  Der  gives  jo 
her  utvetydigt  Udtryk  for,  at 
Folkekirken  ikke  længere  mener 
at  have  noget  særligt  at  frygte 
af  vor  Kirke.  Udtalelsens  sidste 
Del  udtrykker  ikke  noget  nyt 
Synspunkt  for  en  Folkekirke- 
præst, saa  angaaende  dette  skal 
vi  indskrænke  os  til  at  oplyse 
Herr  Sparring-Petersen  om,  at 
Jesu  Kristi  Kirke  af  Sidste  Da- 
ges Hellige  ikke  er  nogen  Sekt, 
idet  den  ikke  er  udgaaet  fra  no- 
get andet  Samfund,  men  en  selv- 
stændig Kirke,  som  vi  tror  op- 
rettet paa  Grundlag  af  direkte 
Aabenbaring.  (Herom  henviser  vi 
iøvrigt  til  Artiklen  i  dette  Blad. 
Side  5).  Naturligvis  kunde  Je- 
sus og  hans  Tilhængere  heller 
ikke  paa  nogen  Maade  paaregne 
den  ringeste  Sympati  fra  Dati- 
dens   skriftkloge    og    Farisæere. 

»Engang  var  det  Mormonerne.« 
Er  vi  ikke  delagtige  og  med- 
skyldige i  den  formelige  Udvan- 
dring fra  Folkekirken,  der  finder 
Sted  i  disse  Aar?  Ikke  i  den 
Grad,  som  det  turde  haabes  og 
forventes.  Vi  maa  tage  Udtalel- 
sen til  os  og  kan  jo  passende 
betragte  den  som  en  Udfordring. 


Nordstjårnan. 

I  en  Tid,  som  denne,  hvor  man 
ikke  faar  mange  Nyheder  fra 
Udlandet,  er  det  helt  velgørende, 
at  vi  stadig  har  Adgang  til  at 
høre  fra  vore  nordiske  Brød  re- 
folk.  Den  svenske  Mission  bed',-: 
os  meddele,  at  Abonnement  kan 
tegnes  paa  Nordstjårnan,  som  ud- 
kommer hver  14.  Dag.  Pris  pr. 
Aargang  Kr.  6,-.  Henvend  Dem 
til   Deres   Grensforstander. 

HVORFOR 

gjorde  DE  Springet? 

Til  Brug  for  Missionsarbejdet 
i  den  kommende  Tid  vil  vi  gerne 
have  oplyst,  hvad  det  var,  der 
først  og  fremmest  tiltalte  Dem, 
d*a  De  mødte  Kirken.  Det  siger 
sig  selv,  at  det  har  sin  meget 
store  Betydning  at  vide  for  dem, 
der  i  de  kommende  Aar  skal 
lede  Kirken  fremad.  Og  der  er 
jo  ingen  Tvivl  om,  at  de,  som  i 
disse  vanskelige  Aar  har  bevaret 
Forbindelsen  med  Kirken,  er  af 
netop  den  Støbning,  som  vi  maa 
onske  i  Fremtiden  at  kunne 
hverve  nye  Medlemmer  af. 

Det  er  derfor  af  stor  Betyd- 
ning, at  vi  kender  DERES  Svar. 
1  et  af  de  næste  Numre  af 
»Stjernen«  vil  De  finde  indlagt 
et  Skema  med  forskellige  Spørgs- 
maal,  som  vi  beder  Dem  besvare 
saa  omhyggeligt  som  muligt  og 
efter  Deres  bedste  Overbevis- 
ning. —  Naturligvis  vil  Deres 
Oplysninger  blive  behandlet 
strengt  fortroligt,  —  ingen  uved- 
kommende faar  Adgang  til  de 
indsendte  Skemaer  — ,  og  kun 
de  samlede  statistiske  Resultater 
vil    blive    offentliggjort. 

Vi  regner  med  Deres  betyd- 
ningsfulde Bistand,  naar  vi  om 
nogle  faa  Maaneder  udsender 
Spørgeskemaet. 

&ed. 


HUSK   AT    MELDE   A D R ESS E FO R AN D RI N G 


„Stjernen"  i  ny  Skikkelse. 

For  at  gøre  »Skandinaviens  Stjerne«  til  et  levende 
Bindeled  mellem  Kirkens  Medlemmer  indbyrdes  og  mel- 
lem disse  og  Kirkens  Ledelse,  lader  vi  nu  vort  hæder- 
kronede lille  Blad  gaa  ind  i  sin  92.  Aargang  i  ny  for- 
ynget Skikkelse. 

»Stjernen«  vil  fremtidig  blive  redigeret  af  en  Komite 
bestaaende  af  Missionspræsidenten  som  Redaktør  og  et 
Arbejdsudvalg,  bestaaende  af  to  Søskende. 

Det  er  mit  Haab,  at  Søskende  i  Danmark  vil  blive 
glade  for  den  skete  Forandring,  som  er  gjort  for  at  gøre 
»Stjernen«  mere  alsidig,  opbyggende,  oplysende  og  un- 
derholdende. 

Samtidig  vil  jeg  gerne  have  Lov  til  at  ønske  alle  vore 
Søskende  og  Venner  et  godt  og  velsignet  Nytaar. 

Orson  B.  West. 

Vil  De  være  med? 

Men det  er  ikke  Meningen,  at  Redaktionskomi- 
teen skal  sidde  og  skrive  alt  det,  som  i  Fremtiden  skal 
i  »Stjernen«.  Slet  ikke!  Vor  Opgave  er  at  finde,  ud- 
vælge og  bearbejde  Stoffet  og  placere  det  i  Bladet  i 
den  rigtigst  mulige  Blanding,  saa  flest  muligt  af  Læ- 
serne bliver  tilfredse. 

Men  Stoffet  faar  vi  fra  Dem!  De  skal  hjælpe  os  med 
at  finde  det,  der  har  Interesse.  Enten  De  nu  har  faaet 
Evnen  til  at  skrive  eller  De  kender  En,  der  har  den,  — 
eller  De  har  en  eller  anden  Ide,  som  De  synes,  vi  kan 
bruge,  eller  De  har  et  Forslag,  —  saa  skriv  til  os.  Alt 
skal  blive  behandlet  samvittighedsfuldt.  — 

»Stjernen«  skulde  gerne  blive  det  Sted,  hvor  vi  kan 
»lufte  vore  Meninger«,  hvor  vi  kan  lære  hinanden  at 
kende,  og  hvor  vi  kan  søge  og  finde  praktiske  Raad  og 
Vejledning  i  det  kirkelige  Arbejde. 

Velkommen  som  Medarbejder  i  og  Læser  af  den  nye 
»Skandinaviens  Stjerne«. 

Red. 


4 

Hvad  er  Mormonismen? 

Kirkens  officielle  Svar. 

Der  liar  Gang  paa  Gang,  sidst  i  Stræbende  Ungdom,  været 
fremsat  Ønsker  om,  at  der  paa  Tryk  fandtes  et  officielt  Svar 
paa  det  stadig  fremsatte  Spørgsmaal:  »Hvad  er  Mormonis- 
men«? 

Dette  Ønske  er  nu  blevet  efterkommet,  idet  Missionspræsi- 
dent  Orson  B.  West  med  Bistand  af  cand.  mag.  P.  Torne  og 
Karen  Margrethe  Jensen  har  oversat  Artiklen  om  Mormonis- 
men i  Verdens  betydeligste  Leksikon,  ENCYCLOPÆDIA 
BRITANN1CA.  Dette  Leksikon,  der  overalt  i  Verden  aner- 
kendes som  noget  ganske  enestaaende  paa  Grund  af  sine 
fremragende  Medarbejdere,  sin  Nøjagtighed  og  Objektivitet, 
anvendes  meget  ofte  som  Grundlag  for  andre  Leksika  og  Ord- 
bøger og  er  desuden  meget  benyttet  paa  Biblioteker,  Blad- 
redaktioner og  Telegrambureauer  Verden  over.  Der  findes 
saa  at  sige  ikke  det  Emne,  som  man  ikke  heri  kan  finde  ud- 
førlig Rede  for. 

Artiklen  er  skrevet  af  Senator  Reed  Smoot  fra  Utah  og  er, 
til  Trods  for,  at  han  selv  er  Mormon,  strengt  saglig,  (ellers 
vilde  den  slet  ikke  have  fundet  sin  Plads  i  dette  Leksikon), 
og  der  lægges  ikke  Skjul  paa  noget.  Der  findes  maaske  i 
Mormonismens  Lære  Punkter,  som  har  vakt  udenforstaaendes 
Modvilje  og  Fordom;  men  vi  Sidste  Dages  Hellige  har  intet 
at  skamme  os  over  eller  skjule,  for  en  nærmere  Undersøgelse 
vil  vise  disses  fuldkomne  Sandfærdighed  og  Berettigelse. 

Vi  vedkender  os  Mormonismens  Historie,  som  vi  vedkender 
os  Mormonismens  Budskab:  Gud  har  talt  til  Verden  i  denne 
Tid  og  Slægt,  Jesus  er  Kristus,  den  levende  Guds  Søn,  og 
»omvender  eder,  thi  Himmeriges  Rige  er  nær«. 

Vi  er  lykkelige  og  glade,  fordi  vi  nu  kan  give  vore  tviv- 
lende Venner  et  fyldestgørende,  officielt  Svar  i  Haanden, 
naar  de  spørger:  »Hvad  er  Mormonismen?« 

Artiklen  bringes  i  sin  Helhed  i  denne  og  de  følgende  »Stjer- 
ner«. 


LÆS  OVENSTAAENDE   før  De  læser  den  næste  Side. 


Sandheden  om  Mormonerne. 

Mormonismen  gør  ikke  Krav  paa  at  være  en  ny  Religion, 
men  betragter  sig  selv  som  en  ny  Uddeling  af  det  eneste  Jesu 
Kristi  Evangelium,  Guds  Plan  for  »evigt  Liv,  hvilket  Gud, 
som  ikke  lyver,  har  forjættet  fra  evige  Tider.«  (Titus  1:  2). 
Men  mens  der  kun  er  eet  Evangelium,  har  der  været  mange 
Uddelinger  af  dette  eneste  »evige  Evangelium,«  der  kendes 
under  Navnet  »Tidernes  Fyldes  Husholdning,«  /  hvilken  alle 
Ting,  der  hører  til  Jordens  Forløsning  og  Menneskets  Frelse 
vil  blive  samlet  til  eet  baade  i  Himlen  og  paa  Jorden.  (Efes. 
1:  9 — 10).  Synet,  hvori  Gud  Faderen  og  Sønnen  Jesus  Kristus 
viste  sig  for  Joseph  Smith,  Fremkomsten  af  Mormons  Bog  og 
Organiseringen  af  Jesu  Kristi  Kirke  af  Sidste  Dages  Hellige 
var  Begyndelsen  til  denne  lovede  Tidernes  Fyldes  Hushold- 
ning. 

Autoritative  Kilder  til  Læren:  Jesu  Kristi  Kirke  af  Sidste 
Dages  Hellige  anerkender  to  Lærekilder  (1)  Guds  skrevne 
Ord,  Skrifterne;  (2)  den  direkte  Aabenbaring  fra  Gud.  —  De 
Bøger,  der  antages  som  Skriften,  er  (1)  Bibelen,  det  gamle 
og  det  nye  Testamente,  forsaavidt  de  er  rigtigt  oversat  fra 
de  originale  Dokumenter;  (2)  Mormons  Bog,  en  paastaaet 
gammel,  amerikansk  Optegnelse,  der  skal  være  blevet  over- 
sat af  Joseph  Smith  »ved  Guds  Gave  og  Kraft.«  (3)  Pagtens 
Bog,  en  Samling  Aabenbaringer,  givet  i  denne  Tid  og  Slægt, 
hovedsageligt  gennem  Joseph  Smith;  (4)  Den  kostelige  Perle, 
en  Samling  Brudstykker  af  Moses  og  Abrahams  Skrifter,  der 
ikke  findes  i  Bibelen,  men  som  er  blevet  aabenbaret  for 
Joseph  Smith;  Endvidere  nogle  historiske  og  doktrinære  Skrif- 
ter fra  Joseph  Smiths  Haand.  Disse  fire  Bøger  er  officielt 
antaget  som  Skriften  ved  Afstemning  i  Kirken.  Alle  andre 
Værker  og  Afhandlinger  er  af  sekundær  Natur  og  deres 
Værdi  staar  i  Forhold  til  deres  nøje  Overensstemmelse  med 
de  ovenfornævnte  Skriftens  Bøger. 

(Læs  Fortsættelsen  af  denne  Artikel  i  næste  Nummer) 


„KEND  SANDHEDEN,  OG  SANDHEDEN  VIL  FRIGØRE  DIG!' 


Schalom  Asch: 

NAZARÆEREN. 

Schalom   Asch's  Bog  om  Begivenhederne  i   Jerusalem   for 
1900  Aar  siden  er  et  Værk  paa  3  Bind  paa  tilsammen  900 

Sider.  I  det  Afsnit,  vi 
bringer  i  dette  og  de 
følgende  Numre  af 
»Stjernen«,  er  Beret- 
ningen lagt  i  Munden 
paa  en  ung  Mand, 
Jochanan,  som  er  Elev 
hos  den  lærdeste  og 
mest  sympatiske  af 
Farisæerne,  Nikode- 
mus,  som  han  betegner 
Rabbi,   d.v.s.  Lærer. 

Det  paafølgende  Af- 
snit aftrykkes  med  vel- 
villig Tilladelse  af  P. 
Haase  &  Søns  Forlag, 
som  fornylig  har  ud- 
sendt Bogen  paa  Dansk. 
Schalom  Asch. 


Da  Rabbien  havde  spist  et  Morgenmaaltid  af  Brød  og  Oli- 
ven i  Selskab  med  sine  Elever,  sagde  han  til  os: 

»Kom,  vi  vil  gaa  op  til  Husets  Bjerg,  thi  der,  mellem  Søj- 
lerne, vil  Rabbi  Jochanan  Benzakkai  prædike  i  Dag.« 

Bærende  Karrene  gik  vi  med  vor  Rabbi  gennem  de  over- 
fyldte Gader  henimod  den  øvre  By.  Da  vi  kom  til  Viadukten, 
som  fører  gennem  Porten  til  Herodes  Bassilikaen,  bød  Rab- 
bien os  at  betro  vore  Punge  til  en  af  Eleverne,  som  den  Dag 
skulde  være  Kassemester  for  os  alle.  Men  han  instruerede 
Kassemesteren  om  at  blive  udenfor,  thi  det  er  forbudt  at  be- 
træde Tempelgaarden,  naar  man  bærer  en  Pung  fuld  af 
Penge,  og  de  meget  fromme  tager  ogsaa  deres  Sandaler  af 
og  efterlader  dem  i  Forværelset,  allerede  før  de  betræder 
den  ydre  Gaard.  Om  Vinteren  er  det  imidlertid  farligt  for  en 


Mands  Helbred  at  gaa  barfodet  paa  de  kolde  Sten,  og  derfor 
har  de  Vise  forordnet,  at  det  er  tilladt  at  betræde  den  ydre 
Qaard  iført  Sandaler,  men  ikke  medbringende  Stav  eller 
Pung. 

Men  vi  blev  højligt  forbavsede,  da  vi  traadte  ind  i  Herodes 
Bassilikaen.  Vi  blev  hilst  af  Larmen  fra  Købere  og  Sælgere, 
af  Tingen  og  Handlen  rundt  om  Boderne  med  de  smaa  Offer- 
gaver. Kurve  og  Bure  med  Duer  var  stablet  oven  paa  hin- 
anden. En  Mængde  Mænd  og  tilslørede  Kvinder  trængtes  om- 
kring Sælgerne.  Levitter  med  de  hvide  Hovedtøjer  befølte  og 
undersøgte  hver  Fugl,  før  de  rakte  den  til  Køberen  for  at 
være  sikre  paa,  at  den  var  fri  for  alle  Fejl  og  derfor  skikket 
til  Offergave.  Nu  havde  vi  aldrig  før  set  et  Duemarked  inde 
i  selve  Bassilikaen,  som  Vinteren  igennem  besøgtes  af  Rabbi- 
nerne og  deres  Elever.  Vi  vendte  os  derfor  til  vor  Rabbi,  og 
en  af  os  sagde: 

»Lær  os,  Rabbi.  For  kun  et  Øjeblik  siden  bød  du  os  at 
lægge  vore  Punge  i  Hænderne  paa  en  Elev,  som  blev  uden- 
for, eftersom  det  er  forbudt  at  betræde  endog  den  ydre 
Gaard,  naar  man  bærer  Penge  paa  sig,  og  her  ser  vi  Skarer 
foran  Dueburene  ifærd  med  at  købe  smaa  Offergaver.  Hvor- 
ledes kan  dette  bringes  i  Overensstemmelse  med  Rabbiner- 
nes Forordning?« 

»Det,  I  ser  her,  har  intet  at  gøre  med  Rabbinerne;  det  ved- 
rører kun  Ypperstepræstens  og  Tempelembedsmændenes  For- 
ordninger. Men  de,  som  lytter  til  de  Vises  Ord,  fylder  ikke 
Guds  Hus  med  Handelens  Larm;  thi  alleiede  før  de  betræder 
den  ydre  Gaard,  hvor  Helligheden  ikke  hersker,  er  deres 
Hjerter  fyldt  med  Frygt  for  Gud.  Velsignet  være  de.« 

Men  knap  var  Rabbien  færdig  med  at  tale,  knap  havde  vi 
nærmet  os  Søjlegangen,  hvor  Eleverne  var  forsamlede,  før  vi 
hørte  Støj  bagved  os,  en  Raaben  og  Skrigen.  Vi  vendte  os 
om,  og  vore  Hjerter  blev  fyldt  med  Forbavselse  og  Skræk. 
I  Bassilikaen,  som  vi  lige  havde  forladt,  saa  vi  Skarerne 
strømme  afsted.  Først  vilde  Rabbien  have  ignoreret  Tumul- 
ten og  fortsat  sin  Vej  sammen  med  os,  som  det  var  hans 
Skik;  men  det  gik  straks  op  for  os,  at  der  foregik  noget 
umaadeligt  betydningsfuldt,  thi  Folk  begyndte  at  styrte  ud 
fra  de  indre  Gaarde.  Vi  ilede  med  dem  tilbage  til  Bassilikaen. 
(Portsættes  i  de  næste  Nr.  —  Har  De  tegnet  Abonnement?) 


Er  det  lettere 

i  Dag  end  for  100  Aar  siden  at  være  en  god  Mormon? 


Det  har  altid  været  fristende 
at  sammenligne  Nutiden  ok  Pio- 
nertiden. Den  Gang  skete  der 
noget  —  der  var  Gang  i  den, 
som  man  siger.  Ydre  voldsomme 
Begivenheder  bidrog  til  Sam- 
menholdet, der  var  en  afgjort 
Nødvendighed.  Offervilje  var  en 
Forudsætning  for  i  det  hele  ta- 
get at  kunne  følge  med  i  det 
stadige  Træk  mod  Vest. 

Absolut  Lydighed  mod  Leder- 
ne var  en  Betingelse  for  Med' 
'lemsskabet. 

Det  gjaldt  Lixet  dengang.  ■ — 
Midt  i  Begivenhedernes  Brænd- 
punkt, stillet  over  for  rasende 
•og  intolerante  Modstandere  paa 
den  ene  Side  og  Profetens  Nær- 
værelse paa  den  anden  havde 
de    trofaste    Hellige    intet    Valg. 

Men  hvor  har  det  været  svært 
alligevel:  Frastjaalet  alt.  For" 
drevet  fra  Hus  og  Hiem,  for- 
fulgt som  Dyr.  Behandlet  som 
staaende  uden  for  Loven.  Paa 
Færden  over  Sletterne  i  Kulde  og 
Sne  til  Dødens  Træthed  lagde 
sig    over    dem. 

I  Sandhed  en  ond  og  tung  Lod, 
men  en  glorværdig  Løbebane  for 
dem.  der  kæmpede  og  holdt  ud 
til    Enden. 

Hvor  bundforskellig  er  ikke 
vor  Tilværelse  nu.  Dagene  gli- 
der som  en  stille  Strøm  uden 
Hvirvler  eller  Fald.  Vi  kan  fær- 
des i  Fred  og  Ro  som  andre 
Mennesker.  Ingen  Sten  gennem 
Vinduerne  i  vore  Mødehuse.  Som 
andre  Samfundsborgere  gaar  vi 
til  Kirke  Søndag  Formiddag, 
synger,  hører  paa  Talerne  og 
diskuterer   i   Klasserne. 

Kan  det  virkelig  være  sandt, 
at   Idyllen   er   saa   fuldendt? 

Er  der  slet  intet,  der  faar  os 
til  at  blive  urolige?  Kan  det 
være  muligt,  at  vi  mener,  at  alt 
er  vel   i  Zion?  Tror  vi  det? 

Er  det  ikke,  som  vi  faar  For- 
nemmelsen af  at  være  Ofre  for 
et  uhyggeligt  Selvbedrag,  naar 
vi    tænker    Sagen    nøje    igennem 


og  gør  Stillingen  op?  Føler  vi 
ikke  Trang  til  at  raabe:,  Vagl 
i  Gevær?  Thi  Fjenden  er  over 
os.  Nu  i  Dag  er  han  her.  Gan- 
ske vist  gaar  han  ikke  rundt 
og  sætter  os  en  Pistol  for  Bry- 
stet som  i  Pionerdagene.  Var  det 
saadan,  var  det  ingen  Sag.  Han 
var  let  at  faa  Øje  paa. 

Nej,  kære  Venner.  Saa  let  er 
det  ikke  i  Dag.  Vor  Fjende  er 
snedig  og  skjuler  sit  sande  An- 
sigt. Ved  I,  hvad  5te  Kolonne 
er?  Det  er  den  Fjende,  som  en 
kæmpende  Hær  lige  fra  Genera- 
len til  den  menige  frygter  mest 
af  alt.  Denne  Fjende  opholder 
sig  bag  Fronten  i  ens  eget  Land 
og  arbejder  i  det  skjulte.  Der- 
for er  den  saa  farlig. 

5te  Kolonne  trænger  ind  over- 
alt og  kan  ødelægge  Kampaan- 
den  selv  hos  de  tapreste.  Den 
slaar  ingen  ihjel.  Den  laver  in- 
gen Bulder  og  Larm,  men  paa- 
virker Soldaterne  til  i  det  skjulte 
at  tage  Fjendens  Parti.  Altsaa 
faa  dem  til  at  blive  lumske  For- 
rædere. 

Søskende,  denne  uhyggelige 
Fjende  har  vi  i  Dag  i  vores 
egen  Lejr.  I  Københavns  Gren.  I 
Aarhus  og  Odense.  Ja,  over  hele 
Kirken  findes  denne  5te  Kolonne 
der  arbejder  med  en  Ihærdighed 
uden  Sidestykke.  Søger  at  træn- 
ge ind,  hvor  der  er  den  mindste 
Svaghed. 

Denne  uhyggelige  Fjende  er 
vor  Modstander  i  Dag.  Det  gæl- 
der Livet  som  i  Pionerdagene. 
Men  vi  kan  ikke  skyde  igen 
med  Pistoler  og  Geværer.  Saa- 
danne  Vaaben  skader  ham  ikke 
det  mindste.  Vi  maa  bekæmpe 
ham  paa  en  anden  Maade.  Først 
og  fremmest  forhindre,  at  hans 
snigende  Gift  dryppes  i  vort 
Hjerte  og  omtaager  vor  For- 
stand, saa  vi  ikke  ser.  at  Fejl- 
findingens og  den  golde  Kritiks 
Aand  er  Porte,  som  vi  selv  aab- 
ner  for  ham.  En  Gift,  der  blæn- 
der  os,   saa    vi    ikke    agter   paa, 


Pi 


lonererne 


fortæll 


er. 


Valdemar  Gerlach. 


I.  Valdemar  Gerlach,  Aalborg. 

Vald.  Gerlach  er  en  Pioner  i  Or- 
dets egentlige  og  bedste  Forstand. 
Han  har  altid  været  den,  der  gik 
forrest  i  Arbejde  og  Kamp,  selv  om 
det  kostede  baade  Lidelser,  Tid,  Af- 
savn og  Penge.  Han  har  altid  holdt 
Kirkens  Fane  højt,  og  der  har  der- 
for i  Tidens  Løb  været  betroet  ham 
store  Opgaver. 

Ungdommen  i  Aalborg  ser  i  Dag  op  til  ham  som  Lederen 
af  Ungdommen  af  i  Gaar,  og  de  ældre  mindes  med  Glæde 
den  Tid,  da  de  arbejdede  med  ham  som  Leder.  Det  er  derfor 
naturligt,  vi  gaar  til  ham,  naar  vi  vil  høre  lidt  om  Forholdene 
i  Mormonismens  første  Dage  i  Danmark: 

—  Hvornaar  lærte  De  først  Kirken  at  kende? 

—  Mine  Forældre  blev  døbt,  da  jeg  var  8  Aar  gammel,  og 
mine  Søskende  og  jeg  begyndte  at  gaa  i  Søndagsskole.  Det 
var  i  1896.  Den  første  Gang,  jeg  var  paa  Programmet,  var 
det  med  en  Sang,  og  jeg  husker  tydeligt,  at  jeg  sang  de  to 
første  Vers  af  »Dejlig  er  den  Himmel  blaa«,  og  da  jeg  havde 
sunget  dem,  vendte  jeg  mig  om  til  Præsidenten  og  sagde: 
Nu  kan  jeg  ikke  mere  — .  Han  gav  mig  5  Øre,  og  jeg  vandrede 
ned  paa  min  Plads  igen! 

—  Hvor  var  Mødesalen  dengang? 

—  Det,  jeg  lige  har  fortalt,  foregik  i  Urbansgade  26.  Det  var 
en  Sidebygning,  og  man  skulde  ind  gennem  en  Port.  Salen 
laa  paa  første  Etage  og  var  pyntet  med  kulørt  Papir  og 
Guirlander.  Men  i  1904  flyttede  Kirken  til  Nørregade  13.  Jeg 
blev  døbt  i  1906. 
(Blad  venligst  om  til  næste  Side) 


at  Ukærlighedens  og  Ufordrage- 
lighedens Aand  er  Vejvisere,  der 
fører  Ødelæggeren  lige  ind  i  vor 
Fæstnings  Midte,  hvor  han  kan 
fuldføre  sit  endelige  Arbejde. 

Denne  skjulte  Modstander  er 
vor  værste  Fjende.  Og  vi  maa 
bekæmpe  den  med  at  aktivisere 
alle  tænkelige  Resourcer  af  God- 
hed, Fordragelighed,  Kærlighed 
og  Lydighed.  5te  Kolonnes  Aand 
er  Lucifers.  Lad  os  ikke  række 
hans  Værk  en  hjælpende  Haand 
ved  at  være  dem.  der  giver  op 
over    for    hans    listige    Anslag. 


Lad  os  ikke  være  Forrædere 
mod  os  selv  eller  andre.  Lad 
os  ikke  gaa  med  lukkede  Øjne 
og  tro,  at  alt  er  vel.  Zion  be- 
redes! Javel!  Men  Zion  prøves 
først.  Og  hvem  skal  bo  som 
værdige    der? 

Ja,  i  Sandhed,  den  skjulte 
Fjende  arbejder,  og  det  er  in- 
genlunde lettere  i  Dag  at  være 
en  god  Mormon  end  for  100  Aar 
siden.  Vaagn  op.  Lad  os  kæmpe 
mod  den  indre  Fjende.  Det  gæl- 
der Livet! 

iRichard  Gregersen. 

—  Hvordan  var  Forholdene  dengang? 

—  Vi  var  udsat  for  store  Forfølgelser.  Men  denne  Forføl- 
gelse havde  sine  gode  Sider,  for  den  skabte  Sammenhold 
mellem  Kirkens  Medlemmer.  Det  bedste,  vi  vidste,  var  at 
besøge  vort  Mødelokale  og  glædes  i  hinandens  Selskab.  En- 
gang var  der  en  Præst,  som  talte  imod  Mormonerne  i  Vor 
Frelsers  Kirke.  Vi  var  en  Del  unge  Mennesker  fra  Kirken 
henne  for  at  høre  det.  Da  Mødet  var  forbi,  stod  vi  udenfor, 
og  Folk  spyttede  paa  os,  naar  de  gik  forbi.  En  anden  Gang 
var  vi  til  et  lignende  Mode  paa  »Dramatiken«,  og  vi  stod 
bagefter  og  delte  Skrifter  ud,  men  Folk  krammede  dem  sam- 
men og  smed  os  dem  i  Hovedet  igen. 

—  Hvordan  tog  I  det? 

—  Vi  blev  blot  mere  ivrige.  Der  var  ogsaa  stor  Modstand 
i  Pressen,  men  det  gjorde,  at  Folk  kom  for  at  høre  den  anden 
Side  af  Sagen.  Som  en  Avis  engang  skrev:  »Før  Præsterne 
begyndte  at  tale  imod  Mormonerne,  var  der  omtrent  tomme 
Bænke,  men  nu  er  Mødesalene  propfulde.« 

—  Var  der  Sangkor  dengang? 

—  Ja,  vi  havde  Sangkor,  men  vi  havde  ikke  noget  Orgel 
til  at  begynde  med.  Missionærerne  lærte  os  Sangene.  Nutil- 
dags  er  vi  saa  forvænte  med  Sang  og  Musik,  men  dengang 
trak  vort  Kor  en  Masse  Mennesker  til.  Der  var  Liv  i  det  den- 
gang, fuldt  Hus  hver  eneste  Søndag,  men  vi  havde  ogsaa 
særlig  dygtige  Missionærer  dengang.  De  var  født  her  i  Dan- 
mark, saa  de  talte  Dansk,  hvad  der  jo  var  en  stor  Fordel. 

—  Hvad  mener  De  om  Ungdommen  i  Dag? 

—  Jeg  synes  ikke,  der  er  det  Liv  i  Ungdommen  nu,  den  er 
ikke  saa  aktiv,  som  vi  var  dengang,  men  det  er  maaske  For- 
holdene, der  gør  det.  Vi  havde  megen  Modstand  mod  vor 
Religion,  og  derved  var  det  let  at  komme  til  at  tale  med  Folk, 
blot  vi  nævnede,  at  vi  var  Mormoner,  var  vi  sikre  paa  en 
længere  Samtale  om  Mormonismen.  Saadan  er  det  ikke  i 
Dag.  Folk  er  ikke  mere  interesserede  i  os  end  i  andre,  og  de 
fleste  mener,  at  det  ene  kan  være  lige  saa  godt  som  det 
andet.  Vi  ser  ikke  vore  unge  Mennesker  til  alle  vore  Møder, 
f.  Eks.  er  der  næsten  kun  ældre  til  Præstedømmets  Møder  og 
Den  kvindelige  Hjælpeforenings  Møder.  Til  Ungdommen  vil  jeg 
sige:  Gør  din  Pligt  og  kræv  din  Ret. 

9H.  S. 


Husk,  at  det  er  en  simpel  Pligt 

omgaaende 

Adressefort 

standeren! 


, — ø — ,  i  omgaaende  at   meddele   eventuel  i, — ,<->, — , 

Adresseforandrinx    til    Grensfor-  » 


11 


LANDET  RUNDT. 


Aalborg.  Vi  liar  denne  Gang 
ikke  nogen  egentlig  Rapport,  men 
henviser    til    Artiklen    Side   9. 

MS. 


Aarhus.  I  alle  Aarhus  Grens 
Organisationer  er  der  en  større 
Lyst  og  Interesse  for  Arbejdet, 
end    der    har    været    i    lang    Tid. 

Ungdomsforeningen  afholdt  den 
18.  November  en  Festlighed  med 
Spisning,  hvori  deltog  ca.  70 
Æresgæst  var  Hans  Jørgen  Ol- 
sen, Nelly  og  Peter  Olsens  Søn, 
i  Anledning  af,  at  han  fra  sin 
Barndom  nu  gaar  over  i  Ung- 
domsaarene.  Som  Erindring  om 
Dagen  fik  han  overrakt  Tros- 
artiklerne af  Ungdomsforeningen. 
Th.  J. 


Esbjerg.  Unge  Kvinders  For- 
ening arrangerede  Banket  Mor- 
tensaften og  havde  sat  sig  det 
prisværdige  Maal,  at  denne 
Gang  skulde  alle  hjemmevæ- 
rende Medlemmer  af  Kirken  i 
Esbjerg  med.  Med  Undtagelse  af 
ganske  faa,  mødte  alle  Søskende 
da  ogsaa  op  med  god  Appetit 
og  godt  Humør.  Det  blev  en 
straalende  Aften,  som  Bestyrel- 
sens tre  Medlemmer  fortjener 
megen  Ros  for. 

Den  kvindelige  Hjælpeforening 
afholdt  den  26.  November  en 
Velgørenheds-Underholdning  med 
Assistance  af  flere  af  Byens 
kendte  Kræfter:  Mandskoret  Ro- 
strup, Sangeren,  Herr  Erhardt 
Iversen  og  Pianistinden  Frk. 
Agerskov,  der  alle  ogsaa  tidli- 
gere har  stillet  sig  til  Raadig- 
hed,  naar  Kirken  kaldte.  Men 
ogsaa  flere  af  Kirkens  egne  op- 
traadte  og  gjorde  sig  smukt  gæl- 
dende selv  i  det  fornemme  Sel- 
skab. Et  lødigt  og  udsøgt  Pro- 
gram gjorde  Aftenen  til  en  ufor- 
glemmelig Oplevelse. 

DN. 


Hjørring.  Hjørring  Gren  ønsker 
Søskende  og  Venner  i  Danmark 
et  godt  og  af  Gud  velsignet 
Nytaar. 

Søndag  den  22.  November  var 
imødeset  med  særlig  Interesse, 
idet  de  to  Missionærer  Søster  og 
Broder  Jessen  fra  Odense  vilde 
besøge  Grenen.  Det  blev  en  Op- 
levelse for  Saskende  i  Hjørring, 
og  vi  forstaar  tilfulde,  at  Guds 
Aand  virker  kraftigt  iblandt 
Menneskene. 

VHA. 


Odense.  Odense  har  altid  haft 
Ord  for  at  være  en  lille,  men 
til  Gengæld  god  Gren.  Det  staar 
stadig  ved  Magt.  Der  arbejdes 
godt  i  Organisationerne,  og  der 
er  særlig  Grund  til  at  nævne 
Søndagsskolens  Børneklasse,  der 
har   haft   stor   Fremgang. 

Søskende  her  lader  til  at  være 
særlig  glade  for  de  »Familie- 
aftener«,  som  afholdes  hver 
Gang,  der  er  en  femte  Tirsdag  i 
en  Maaned.  Saadanne  Aftener  op- 
muntrer Søskende  hinanden  med 
Sang,  Musik,  Deklamationer  o.  I. 
KGH. 


Randers.  Med  Henblik  paa 
Julevelgørenheden  er  der  her  af- 
holdt to  Fester:  Af  Den  kvinde- 
lige Hjælpeforening  den  6.  No- 
vember og  af  Ungdomsforenin- 
gen den  4.  December.  De  to  Af- 
tener var  yderst  vellykkede  og 
indbragte  nogle  pæne  Beløb,  som 
vil  blive  anvendt  til  Velgøren- 
hed og  til  Børnenes  Juletræsfest. 

(Randers  fortæller  i  sit  Refe- 
rat om  en  ny  Metode,  som 
skal  have  mange  Fordele  frem 
for  det  ellers  anvendte  Auktions- 
system, bl.  a.  give  »dem  med 
de  smaa  Punge«  Lejlighed  til 
ogsaa  at  være  med.  Systemet 
vi!  nu  blive  gennemprøvet  og  Or- 
ganisationerne skal  senere  faa 
Resultatet   forelagt.   Red.) 

J.  . 

Silkeborg.  Ungdomsforeningen, 
som  i  nogen  Tid  har  ligget  stille, 
genoptog  den  13.  December  sit 
Arbejde.  Møder  vil  fremtidig 
blive  afholdt  hver  Tirsdag  Aften 

Søskende  i  Silkeborg  Gren 
ønsker  alle  Søskende  i  Den  dan- 
ske Mission  Sundhed  og  Lykke 
i   det   nye   Aar. 

AHT. 

København.  Her  i  Byen  har 
Organisationerne  syntes  at  være 
lammede  af  Mangel  paa  Plads, 
idet  den  lille  Sal  ikke  har  kun- 
net benyttes  de  sidste  Aar.  og 
Kirkesalen  i  Efteraaret  ogsaa 
blev  lukket  paa  Grund  af  Mangel 
paa  Brændsel.  Møder  har  dog 
hele  Tiden  været  afholdt.  Det 
synes  dog  nu,  som  om  der  er 
aabnet  Udveje  for  fornyet  Akti- 
vitet, og  der  udfoldes  stor  Ener- 
gi for  at  oprette  det  tabte. 

JS. 


Paa  den  anden  Bred. 

—  Hvorfor  stræber  du  mig  ef- 
ter Livet? 

—  Hvad!  Du  bor  jo  paa  den 
anden  Side  af  Vandet?  Gode 
Ven.  hvis  Du  boede  paa  denne 
Bred,  vilde  jeg  være  en  Morder, 
og  det  vilde  være  en  Forbrydelse 
saa*  ledes  at  slaa  Dig  ihjel.  Men 
da  Du  nu  bor  paa  den  anden  Side, 
bliver  jeg  en  Helt  og  handler  rig- 
tigt. 

'Slaise  {Pascal. 


Syng  dig  glad 


efter  „Stjernen "s  nye  Sangbog. 


Iblandt  Stræbende  Ungdoms 
Planer  for  1942  var  ogsaa  den, 
at  der  skulde  skaffes  Kirkens 
Unge  en  ny  Sangbog.  Det  har 
længe  været  klart,  at  der  til 
mange  Lejligheder  savnes  Tek- 
ster til  passende  Sange,  og  at 
alt  for  mange  af  de  Sange,  vi 
gerne  synger,  ikke  findes  i  vore 
Sangbøger.  Dette  har  bl.  a.  givet 
sig  Udslag  i,  at  Ungdomsfor- 
eningen i  Aalborg  har  anskaffet 
sig  DVL.  Sangbøger,  og  at  Es- 
bjerg Ungdomsforening  har  købt 
»Kongesangbøger«. 

Nu  har  Missionspræsidenten 
givet  Tilladelse  til,  at  Stjernens 
Spalter  benyttes  til  at  offent- 
liggøre nogle  af  de  vigtigste 
af  de  Sange,  vi  ikke  har  Tek- 
ster til  i  Kirkens  Sangbøger.  Det 
er  saa  vort  Haab,  at  Organisa- 
tionerne, fortrinsvis  Søndagssko- 


lerne og  Ungdomsforeningerne,  i 
saa  udstrakt  Grad  som  muligt 
vil  benytte  sig  af  de  hver  Maa- 
ned  aftrykte  Sange.  Som  Regel 
vil  det  blive  to  Sange  til  hver 
af  de  to  Organisationer.  De  vil 
som  i  dette  Nummer  blive  trykt 
saaledes,  at  Bladet  kan  tages 
ud  og  skæres  midt  over,  hvor- 
efter de  to  Stykker  opbevares 
og  senere  samles  til  et  Hefte, 
hvortil   et   Omslag  nemt  kan  la- 


ves. 


iRed. 


Anvendte   Forkortelser: 

KB:  den  danske  Kor-Sangbog, 
DS:  den  am.  Kor-Sangbog,  NS: 
den  norske  Kor-Sangbog,  US: 
Mel.bogen  til  De  Unges  Sangbog, 
TC:  Twice  55  plus  C.  Songs, 
DM:    Danmarks    Melodibog. 

HVAD   DER   SKER 


Organisationerne 

har  ved  deres  Hovedbestyrel- 
ser faaet  Tilbud  om  at  maatte 
disponere  over  hver  1  Side  af 
Stjernen  2  Gange  aarligt.  Paa 
denne  Maade  haaber  Redaktio- 
nel! at  kunne  tjene  alle  Organi- 
sationers Interesser  i  lige  høj 
Grad  og  samtidig  yde  Læserne 
en  værdifuld  Service.  Genealo- 
gisk Forening  starter  den  første 
»Side«   i   meste   Nummer. 

Engelske  Kvinder  i  Kirke 
uden  Hat! 

Ærkebiskoppen  af  Canterbury 
har  bestemt,  at  Kvinder  frem- 
tidig maa  vise  sig  i  Kirker 
uden  Hat,  idet  det  paagældende 
Forbud,  der  stammer  fra  Apost- 
len Paulus,  betragtes  som  ikke 
stemmende  med  det  moderne 
Livs    Forhold. 

(Nationalt.  8  Nov.  42). 

Flere  Udmeldelser  af  Folke- 
kirken end  sædvanlig. 

De  religiøse  Samfund  udenfor 
Folkekirken  udfolder  stor  Akti- 
vitet. 

Disse  Overskrifter  anvender 
Nationaltidende  i  en  ret  stort 
opsat  Artikel  den  12.  November 
42.  Vi  citerer  Indledning  og  Slut- 
ning af  Artiklen: 

»Det  har  vakt  Bekymring  in- 
den for  den  danske  Folkekirke, 
at  manse  Sognepræster,  efter 
hvad  vi  erfarer,  har  kunnet  no- 
tere ualmindeligt  mange  Udmel- 
delser af  Folkekirken.  Flere  Ste- 
der er  Antallet  af  Udmeldelser 
blevet  firedoblet. 

Men  givet  er  det,  at  religiøse 
Samfund  uden  for  Folkekirken 
for  Øjeblikket  udfolder  stor  Ak- 
tivitet, og  det  er  antagelig  de 
forste  Resultater,  der  nu  kan 
spores  i  flere  Sogne  Landet 
over. 


Udvidelse  af  Stjernen. 

Samtidig  med  Fornyelsen  af 
Stjernen  vil  Léeserne  ogsaa  kom- 
me til  at  nyde  godt  af  en  be- 
tydelig Udvidelse,  idet  hvert 
Nummer  indtil  videre  vil  være 
paa    lf)    Sider. 

Til  Trods  for  betydelig  Stig- 
ning i  Omkostningerne,  bl.  a. 
til  Porto  ved  Forsendelse  direkte 
til  Abonnenterne,  har  vi  alligevel 
paa  Grund  af  særlige  Forhold 
kunnet  nøjes  med  en  meget  lille 
Forhøjelse  af  Prisen.  Stjernen  vil 
indtil  videre  koste  Kr.  3,50  pr. 
Aar  frit  tilsendt,  35  Øre  pr.  Nr. 
Aarsabonnementet  kan  betales  i 
to  Gange,   Januar  og  Juni. 


Pioner-Humor. 

Mens  Pionererne  i  Utah  i  1847 
og  de,  der  fulgte  umiddelbart 
efter,  var  alvorlige  Mennesker, 
saa  viste  de  dog  ved  visse  Lej- 
likheder,  at  de  havde  Sans  for 
Humor    og    Slagfærdighed. 

Der  fortælles  en  Historie  om 
en  Mand,  som  havde  faaet  det 
Indtryk,  at  Præsident  Brigham 
Young  var  god  til  at  udtyde 
Drømme.  Da  Manden  en  Nat 
havde  haft  nogle  meget  fanta- 
stiske og  ubehagelige  Drømme, 
opsøgte  han  om  Morgenen  Præ- 
sidenten, fortalte  om  Drømmene 
og  spurgte  Brigham  Young,  hvad 
de    vel    kunde    betyde? 

Præsidenten  lyttede  opmærk- 
somt og  saa  spurgte  han  Man- 
den, hvad  han  havde  faaet  at 
spise   Dagen    før? 

»Aah,  en  temmelig  solid  Mid- 
dag. Jeg  fik  Svinekoteletter  og 
Grøntsager  og  spiste  en  halv 
Omelet  til   Dessert.« 

Præsidenten  saa  paa  ham  med 
et  lunt  Blink  i  Øjet  og  sagde 
saa:  »Broder  Jones,  gaa  hjem  i 
Aften  og  spis  den  anden  Hah'- 
del  af  Omeletten,  saa  vil  du  faa 
Udtydningen    paa    Drømmen!« 

Millennial  Star. 

Kirke  og  Moral. 

I  en  af  Aarets  store  SttXces 
Bøger,  den  iøvrigt  fortrinlige  Ro- 
man fra  denne  Krigs  England, 
»—  men  dette  fremfor  alt«  skri- 
ves der  bl.  a.  foldende  om  Kir- 
ken; (her  naturligvis  først  og 
fremmest  den  engelske  Statskir- 
ke): 

»De  siger,  at  jeg  søger  efter 
noget  at  tro  paa.  Det  er  sandt. 
Det  gor  baade  jeg  og  Millioner 
af  min  Slags.  Men  spørg  nu 
Dem  selv,  hvorfor  vi  ikke  sø- 
ger  den    Tro   i   Deres    Kirke. 

Fordi  Deres  Kirke  ikke  har 
vist  ringeste  Forstaaelse  af  det 
frygtelige  Morads,  som  vi  jævne 
Mænd  vader  i.  Derfor  er  Deres 
Kirker  tomme,  og  vi  gaar  i  man- 
ge Millioner  til  Biografer,  Te- 
atre og  Fodboldkampe.  Hvorfor? 
Ved  min  evige  Sjæl,  fordi  de 
Ting,  hvor  fordrejede  og  usle  de 
end  er,  er  nærmere  Gud  og  den 
jævne  Mands  Behov  for  ham  end 
Deres  Kirke  med  al  dens  Angst 
og  Frygt. 

Deres  Kirke  har  levet  i  Skræk 
Generationer  igennem.  Skræk, 
siger  jeg.  Alle  de  mangfoldige, 
skønne  Lærdomme,  som  Kristus 
har  givet  os,  har  De  kastet  bort, 
fordi  De  ved,  at  de  vil  krænke 
og  forarge  de  Rige,  som  De  el- 
sker og  snobber  for.  For  at  dæk- 
ke over  denne  Fejl,  har  De  fyldt 
Kristi  Kirke  med  Pomp  og  juvel- 
smykket  Pragt,  som  han  aldrig 
har  set  og  aldrig  kunde  bryde 
sig  om.  Og  af  alle  de  Synder, 
som  Kristus  talte  imod,  har  De 
kun  fundet  een,  som  ikke  for- 
arger de  Rige,  fordi  den  er  uni- 
versel og  ikke  har  noget  med 
Rigdom  at  gøre  —  nemlig  sek- 
suelle Synder;  Og  derved  har 
De  gjort  selve  Kønnet  til  en 
Synd.  Adams  Arvesynd.  Kristus 
født    uden     Synd;     Den     eneste 


Synd,  De  i  Deres  Skræk  tør 
prædike    imod. 

De  har  prædiket  saa  længe, 
at  Mysteriet  og  Skønheden  ved 
Formering  —  den  mest  ufor- 
klarlige og  derfor  maaske  og- 
saa  den  mest  hellige  af  alle  men- 
neskelige Handlinger  —  er  ble- 
vet tilsølet  med  Smuds,  og  de 
Børn,  De  oplærer,  lærer  at  hvi- 
ske om  den  som  noget  skident.« 

Eric  Knight:  -  men  dette  frem 
for   alt,    S.   395. 

Vi  skal  afholde  os  fra  Kom- 
mentarer.  —   Red. 


Afsky  for  ren  Luft. 

To  Grundegenskaber  ligger 
dybt  i  det  moderne  Menneskes 
Sind:  Hadet  til  ren  Luft  og  Ha- 
det til  Sandhed.  Hadet  til  ren 
Luft  kaldes  Angst  for  Træk  el- 
ler Trans  —  til  Tobak.  Det  le- 
vende Had  til  ren  Luft  tilfreds- 
stilles af  Tobaksrøgen.  Som  be- 
kendt er  Afskyen  for  frisk  Luft 
særlig   udviklet   i   Danmark. 

Georg  Brandes. 


HVIS  DE 

efter  at  have  læst  dette  Blad  sy- 
nes, at  De  kunde  lide  at  læse 
ogsaa  de  kommende  Numre  af 
Skandinaviens  Stjerne,  —  saa 
tegn  Abonnement,  enten  hos  De- 
res Grensforstander  eller  ved  at 
indsende  3K  Krone  paa  Postgiro- 
konto Nr.  333.38. 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

